На основу члана 503. став 4. Закона о извршењу и обезбеђењу („Службени гласник РСˮ, бр. 106/15, 106/16 − аутентично тумачење и 113/17 − аутентично тумачење),

Mинистар правде доноси

**ПРАВИЛНИК**

**о измени Правилника о начину вођења евиденције о поступцима извршења и обезбеђења и финансијском пословању јавног извршитеља, начину извештавања, садржини извештаја о раду јавног извршитеља и начину поступања са архивом**

Члан 1.

У Правилнику о начину вођења евиденције о поступцима извршења и обезбеђења и финансијском пословању јавног извршитеља, начину извештавања, садржини извештаја о раду јавног извршитеља и начину поступања са архивом („Службени гласник РСˮ, бр. 37/16 и 50/18), у члану 2. став 6. мења се и гласи:

„Јавни извршитељ електронску евиденцију, извод из банке са наменског и посебног рачуна у хтмл и у пдф формату и скенирана решења о извршењу у пдф формату доставља Министарству правде сваког радног дана до 21,00 час путем апликације еЗИО.ˮ

Члан 2.

Овај правилник ступа на снагу осмог дана од дана објављивања у „Службеном гласнику Републике Србијеˮ.

Број 110-00-284/2019-05

У Београду, 24. јуна 2019. године

Министар,

**Нела Кубуровић,**с.р.